Diari Oficial de la Generalitat Valenciana


Sumari del DOGV 2934, del 20-02-1997 (1997/880794)

RESOLUCIÓ de 23 de gener de 1997, del Rectorat de la Universitat de València, per la qual convoca a concurs públic una plaça de becari d'investigació al Jardí Botànic
----------------------------------------------------------------------------------------------------------------------------------------------------------------------

### Dades del document

Número de DOGV
:   2934

Data del DOGV
:   20-02-1997

Secció del DOGV
:   AUTORITATS I PERSONAL

Número del document
:   1997/880794


Data del document
:   23-01-1997

Organisme emissor


Tipus de document
:   Resolució

RESOLUCIÓ de 23 de gener de 1997, del Rectorat de la Universitat de València, per la qual convoca a concurs públic una plaça de becari d'investigació al Jardí Botànic.  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Desenvolupament del banc de llavors de la flora rara, amenaçada i endèmica de la Comunitat Valenciana», dirigit pel professor Manuel Costa Talens del Jardí Botànic.  
2. Nombre de places: una.  
3. Perfil de la beca:  
3.1 Requisits:  
3.1.1. Títol de llicenciat en Ciències Biològiques (especialitat Botànica) o Farmàcia (especialitat Ecologia Vegetal).  
3.1.2. Alumne de tercer cicle (o compromís de matricular-s'hi).  
3.2. Mèrits que es valoraran:   
3.2.1. Coneixements de la flora i la vegetació de la Comunitat Valenciana.  
3.2.2. Experiència en la recol·lecció de llavors per a banc de germoplasma.  
3.2.3. Coneixement de la problemàtica de la flora rara, amenaçada i endèmica de la Comunitat Valenciana, així com de les comunitats vegetals on aquestes s'ubiquen.  
3.2.4. Experiència en cartografia de la flora i la vegetació.  
3.2.5. Suficiència investigadora reconeguda o en tràmit.  
3.3. Objectius del becari: recol·lecció de llavors de plantes rares, amenaçades i endèmiques de la Comunitat Valenciana. Censos in situ de les poblacions. Anàlisis de l'estat de conservació. Detecció de riscos sobre les poblacions. Desenvolupament de plans de protecció.  
3.4. Condicions de la beca:  
3.4.1. Durada: un any prorrogable.  
3.4.2. Dotació: 115.000 pessetes al mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. La presentació de sol·licituds per a la concessió de la beca implicarà la total acceptació de les bases d'aquesta convocatòria pels sol·licitants.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar al Registre General de la Universitat de València, durant els 15 dies naturals següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: La Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic, no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
El vicerector d'Investigació: Juli Peretó Magraner.